b'\n_START_ARTICLE_\nMoundou\n_START_SECTION_\nKasaysayan\n_START_PARAGRAPH_\nItinatag ang lungsod noong ika-8 ng Nobyembre, 1923 ng sarhento at tagapangasiwang Pranses na si Joseph-Fran\xc3\xa7ois Reste, Tenyente-Heneral ng Chad mula 1923 hanggang 1926 at magiging Gobernador-Heneral ng French Equatorial Africa sa hinaharap. Mula sa awaram (whaleboat) na ginamit niya sa paglalayag, natanaw niya ang sityo at natagpuan niya itong kaakit-akit. Pagsapit ng taong 1916, natapos na ang militar na paglupig ng Chad, bagamat naganap ang mga kilusang paglaban sa rehimeng kolonyal, lalo na sa timog-kanluran kung saang nagpatuloy ang mga pakikipaglaban hanggang sa mga taong 1930. Natukoy niya ang Moundou bilang sentro ng sonang panghihimagsik. Hindi lubusang nagbago ang kalagayang panghihimagsik sa pagdating ni Tenyente Robert Reverdy. Puno ng distrito ng Gitnang Logone noong 1925, natapos ni Reverdy (na naging tagapamahala noong 1927) ang hindi naaabalang pamamalagi ng limang taon at walong buwan. Nilipat niya ang punong bayan ng distrito sa Moundou noong 1927, at sinakop niya ang pagbubuo ng matatag na mga pinuno, una para sa nayon at sumunod para sa bayan._NEWLINE_Noong ika-20 ng Abril, 1930, nilagda ni Gobernador Georges Prouteaux ng Oubangi-Chari (nakasama ang distrito sa Oubangui-Chari noong 1926) ng isang katatag\xc3\xa1n na nagbubuong muli ng "katutubo ng Gitnang Logone" sa pamamagitan ng pagtatatag ng 40 canton (katumbas ng mga lalawigan), na nahahati sa limang paghahati. Itinalaga ni Reverdy bilang pinuno ng township o bayan ng Moundou ang kaniyang kanang-kamay, pinunong pampook na si Hassan Moundou o Hassan Baguirmi ng Baguirmian o sa halip, may pinagmulang Baguirmianisadong Dekakire Arabe. Hindi lahat ng mga pinuno ay may tradisyonal na pinagmulan. Sa bansang animista, kinilala lamang ng nakagawian ang mga pinuno ng angkan o mga puno ng digmaan o pagpapasimula, na nagdalubhas\xc3\xa0 at pansanantala. Ngunit tinanggap ng mamamayan ng bayan ang sistema, at nanatili sa puwesto ang ilang mga pinuno ng higit sa ikaapat na bahagi ng dantaon. Nakatira pa rin sa lungsod ang kanilang mga apu-apuhan._NEWLINE_Isinalunsod ni Reverdy (tinawag na Baoguel, ang "Nakakaliwang-Kamay", sa wikang Ngambay) ang poste ng Moundou na itinatag niya. Nagtanim siya ng mga bulaklak (mula Pebrero hanggang Mayo) na naglilinya sa mga daan ng Moundou, na naging pinagmulan ng palayaw ng lungsod noong panahong kolonyal: "Moundou-la-Rouge"._NEWLINE_Noong 1926 nagtatag ang Cotton Company of the Congo ng isang pabrika sa Moundou na nagtatanggal ng mga buto mula sa bulak. Paglaon, ang kompanya ng bulak ay naging Cotonfran noong 1928 at CotonTchad noong 1972._NEWLINE_Ang unang pangkadastrong mapa ng bayan ay ginawa noong ika-2 ng Pebrero, 1926. Sapagkat sa mga panahong iyon walang maraming mga kagamitan para sa malakihang topograpikong agrimensura, ang tubo ng daluyan ng bayan ay nakaharap sa ilog sa paniniwalang papunta sa ilog ang likas na dalisdis, bagamat sa katotohanan mas-mataas sa lebel ng lungsod ang lebel ng ilog. Noong 2012, winika ng Alkalde ng Moundou na si Laoukein Kourayo M\xc3\xa9dard, na "tuwing may baha, lahat ng mga tubig ng Logone ay lumalabas papuntang Lawa ng Wey (sa kanluran), na siya namang binubuhos ang tubig nito sa lungsod, at ganap na bumabaha ang Moundou."\n_START_SECTION_\nEkonomiya at imprastraktura\n_START_PARAGRAPH_\nAng lungsod ay may industriya ng pagtatanggal ng mga buto mula sa bulak (ginning) at pagpoproseso ng bulak (langis at sabon) sa ilalim ng kompanyang CotonTchad. Ginawa ang pagluluwas ng bulak bago ang pagtuklas ng petrolyo na kasalukuyang pangunahing pinagmumulan ng kita ng Chad. Pinopondohan ang pagsasaka ng bulak ng mga sapiang Pranses (sa pamamagitan ng CCCE, ngayon ay AFD, at ang pampublikong kompanya na Dagris, ngayon ay Geocoton) at ng European Development Fund ng Unyong Europeo._NEWLINE_Mayroon ding makasaysayang industriya ng serbesa ang lungsod sa pamamagitan ng Brasseries du Logone at ang tatak na Gala na magkasingkahulugan sa marangyang serbesa sa Chad at sa Cameroon._NEWLINE_Ginagawa ng kompanyang Manufacture des Cigarettes du Tchad (MCT) ang mga sigarilyong buhat sa lungsod.\n_START_SECTION_\nTransportasyon\n_START_PARAGRAPH_\nMatatagpuan ang Moundou sa isa sa mga pangunahing lansangan sa katimugang Chad. Dumadaan ito mula L\xc3\xa9r\xc3\xa9 sa hangganang Chad-Cameroon, patungong Pala, K\xc3\xa9lo, Moundou, Doba, Koumra at Sarh._NEWLINE_Pinaglilingkuran ang lungsod ng Paliparan ng Moundou (IATA: MQQ,\xc2\xa0ICAO: FTTD), na may maayos na patakbuhan.'